proxectonos/corpus_dominio_legal_administrativo_tmp huggingface dataset:
RESOLUCIÓN do 4 de decembro de 2000 pola que se ordena a publicación do acordo do Consello da Xunta de Galicia do 1 de decembro de 2000, polo que se aproba a modificación da relación de postos de traballo da Consellería de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/12/2000

O incremento da actividade do Centro de Control de Calidade do Medio Mariño en canto a controis analíticos das condicións oceanográficas, fitoplancto, biotoxinas e toda clase de compoñentes contaminantes, químicos e de microbioloxía, para obter tódalas garantías sanitarias de cara ó consumidor, leva a adecua-lo cadro de persoal do centro ó dito incremento de actividade.
Todo isto así como as modificacións puntuais formuladas pola Consellería de Pesca, Marisqueo e Acuicultura, fai necesario modifica-la relación de postos de traballo da dita consellería.
En consecuencia, por proposta da Consellería Pesca, Marisqueo e Acuicultura, consultadas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do un de decembro de dous mil, adoptou o seguinte,
ACORDO:
1. Modifica-la vixente relación de postos de traballo da Consellería de Pesca, Marisqueo e Acuicultura, nos termos que se sinalan no anexo ó presente acordo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do un de decembro de dous mil, relativo á aprobación da modificación da relación de postos de traballo da Consellería de Pesca, Marisqueo e Acuicultura, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 4 de decembro de 2000.
Jaime Pita Varela
Conselleiro da Presidencia e Administración Pública
Modificacións/creacións de formacións específicas:
Modifícanse as descricións dos seguintes códigos de formación específica quedando da seguinte forma:
711. Experiencia mínima de dous anos en técnicas analíticas de microbioloxía e patoloxía de moluscos (R.I.).
717. Experiencia mínima de dous anos en programas de control e técnicas de análise de microbioloxía e patoloxía de moluscos (R.I.).
880. Experiencia mínima de dous anos en técnicas de análise de nutrientes, carbono e pigmentos fotosintéticos en auga de mar (R.I.).
881. Experiencia mínima de dous anos en avaliación da calidade das zonas de producción no medio mariño (R.I.).
RESOLUCIÓN do 23 de novembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 76/2000, interposto por Fernando García Quintela.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/12/2000

A Dirección Xeral da Función Pública recibiu do Xulgado Contencioso-Administrativo número catro da Coruña providencia pola que se admite a trámite a demanda correspondente ó recurso contencioso-administrativo procedemento abreviado 76/2000, interposto por Fernando García Quintela contra a resolución da Consellería da Presidencia e Administración Pública do 10 de febreiro de 2000, pola que se desestima o recurso de reposición formulado contra a Orde do 1 de decembro de 1999, pola que se convoca o concurso 5/1999.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento, e son emprazadas para que poidan comparecer como
parte nos autos no Xulgado do Contencioso-Administrativo número catro da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 23 de novembro de 2000.
Joaquín López-Rúa Soler
Director xeral da Función Pública
ORDE do 4 de decembro do 2000 pola que se modifica a Orde do 20 de xullo de 2000 (Diario Oficial de Galicia do 4 de agosto) pola que se convocan axudas económicas para realizar ensinanzas de formación profesional específica de grao medio en familias profesionais con escasa demanda por parte do alumnado durante o curso 2000-2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/12/2000

Pola Orde do 20 de xullo de 2000 (DOG do 4 de agosto) convocáronse axudas para a realización de ensinanzas de formación profesional específica de grao medio en familias profesionais con escasa demanda por parte do alumnado durante o curso 2000-2001.
Sendo necesario incrementa-la contía total das axudas debido a que houbo un número maior de solicitudes do previsto inicialmente como consecuencia do incremento do número de ciclos formativos de grao medio implantados para o curso 2000-2001,
DISPOÑO:
Artigo único.-Modifica-lo artigo terceiro da citada orde, na páxina 11.640, onde di: «As axudas serán concedidas con cargo ó concepto orzamentario 07.04.322S.481.0 da Dirección Xeral de Ordenación Educativa e Formación Profesional, por un importe máximo de 20.000.000 de pesetas»; polo seguinte texto: «As axudas serán concedidas con cargo ó concepto orzamentario 07.04.322S.481.0 da Dirección Xeral de Ordenación Educativa e Formación Profesional, por un importe máximo de 29.280.000 pesetas».
Santiago de Compostela, 4 de decembro de 2000.
Celso Currás Fernández
Conselleiro de Educación e Ordenación Universitaria
ORDE do 30 de novembro de 2000 pola que se nomea novo vocal do Consello Galego de Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/12/2000

O Decreto 110/1999, do 8 de abril (DOG do 5 de maio), polo que se crea e regula o Consello Galego de Formación Profesional, establece no seu artigo 5.2º que os membros do Consello Galego de Formación Profesional e os seus suplentes serán nomeados polo titular da Consellería de Educación e Ordenación Universitaria, por proposta de cada un dos grupos ou consellerías que representan e que o seu cesamento se levará a cabo deste mesmo xeito.
En consecuencia, por proposta da Consellería de Industria e Comercio,
DISPOÑO:
Artigo 1º
O cesamento de Ramón Fernández-Linares Bouza, como vocal suplente, en representación da Conse
llería de Industria e Comercio, no Consello Galego de Formación Profesional.
Artigo 2º
Designar a Carmen Vázquez Domínguez, como vocal suplente, en representación da Consellería de Industria e Comercio, no Consello Galego de Formación Profesional.
Santiago de Compostela, 30 de novembro de 2000.
Celso Currás Fernández
Conselleiro de Educación e Ordenación Universitaria
ORDE do 30 de novembro de 2000 pola que se nomea novo vocal do Consello Galego de Formación Profesional.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 15/12/2000

O Decreto 110/1999, do 8 de abril (DOG do 5 de maio), polo que se crea e regula o Consello Galego de Formación Profesional, establece no seu artigo 5.2º que os membros do Consello Galego de Formación Profesional e os seus suplentes serán nomeados polo titular da Consellería de Educación e Ordenación Universitaria, por proposta de cada un dos grupos ou consellerías que representan e que o seu cesamento se levará a cabo deste mesmo xeito.
En consecuencia, por proposta da Confederación de Empresarios de Galicia,
DISPOÑO:
Artigo 1º
O cesamento de Beatriz Someso Anguita, como vocal suplente, en representación da Confederación de Empresarios de Galicia, no Consello Galego de Formación Profesional.
Artigo 2º
Designar a Carlos Alberto Rivas Iglesias, como vocal suplente, en representación da Confederación de Empresarios de Galicia, no Consello Galego de Formación Profesional.
Santiago de Compostela, 30 de novembro de 2000.
Celso Currás Fernández
Conselleiro de Educación e Ordenación Universitaria
RESOLUCIÓN do 30 de novembro de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Juan Carlos Jiménez Pereira.
SERVICIO GALEGO DE SAÚDE — III. OUTRAS DISPOSICIÓNS — 15/12/2000

No Xulgado do Contencioso-Administrativo número dous da Coruña tramítase o recurso nº 189/2000 (procedemento abreviado) interposto por Juan Carlos Jiménez Pereira contra a Resolución do 3 de agosto de 2000 (DOG nº 171, do 4 de setembro), pola que se convoca concurso de traslados para a cobertura de postos de traballo do persoal sanitario funcionario incluído baixo o ámbito de aplicación da Lei 17/1989, do 23 de outubro, de creación de escalas de persoal sanitario funcionario ó servicio da Comunidade Autónoma. En concreto, contra a base primeira, punto 1.1. da convocatoria.
O que se notifica para xeral coñecemento de tódalas persoas interesadas no procedemento e se lles empraza para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 30 de novembro de 2000.
Valeriano Martínez García
Director xeral da División de Recursos Humanos
RESOLUCIÓN do 14 de decembro de 2000 pola que se fixa a data na que terá lugar o acto de apertura dos sobres que conteñen os votos para a elección dos vocais da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/12/2000

Feita pública a Resolución do 23 de outubro de 2000, da Dirección Xeral de Programas Industriais e Infraestructuras Tecnolóxicas, pola que se proclaman os candidatos presentados á elección dos vocais da Comisión Galega de Artesanía que representan os artesáns de cada provincia inscritos na sección terceira do Rexistro Xeral de Artesanía de Galicia, unha vez rematado o prazo para emiti-los votos e, dando cumprimento ó disposto no artigo 8.2º da Orde do 1 de setembro de 2000 pola que se regula o procedemento de elección dos vocais da Comisión Galega de Artesanía que representan os artesáns inscritos na sección terceira do Rexistro Xeral de Artesanía de Galicia, esta Dirección Xeral de Programas Industriais e Infraestructuras Tecnolóxicas
RESOLVE:
Sinala-la realización do acto de apertura dos sobres que conteñen os votos, co fin de elixi-los vocais da Comisión Galega de Artesanía que representan os artesáns de cada provincia inscritos na sección terceira do Rexistro Xeral de Artesanía de Galicia, que se efectuará o día 26 de decembro de 2000, ás 12 horas, na Dirección Xeral de Programas Industriais e Infraestructuras Tecnolóxicas.
Santiago de Compostela, 14 de decembro de 2000.
José Manuel González González
Director xeral de Programas Industriais
e Infraestructuras Tecnolóxicas
RESOLUCIÓN do 20 de novembro de 2000, da Dirección Xeral de Administración Local, pola que se emprazan os interesados no recurso contencioso-administrativo, procedemento ordinario 115/2000, interposto por Antonio Ulloa Allones en nome e representación do Colexio Oficial de Funcionarios de Administración Local con Habilitación de Carácter Nacional.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/12/2000

Recibida comunicación do Xulgado do Contencioso-Administrativo número tres da Coruña, pola que se reclama o expediente relativo ó recurso con
tencioso-administrativo, procedemento ordinario 115/2000, interposto por Antonio Ulloa Allones en nome e representación do Colexio Oficial de Funcionarios de Administración Local con Habilitación de Carácter Nacional, contra resolución da Dirección Xeral de Administración Local, con data do 18 de xullo de 2000, pola que se dispón a publicación no Diario Oficial de Galicia dos estatutos do Consorcio As Mariñas.
A Dirección Xeral de Administración Local, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para o xeral coñecemento de tódalas persoas interesadas no procedemento, e emprázanse para que poidan comparecer como parte ante o Xulgado do Contencioso-Administrativo número tres da Coruña no prazo de nove días.
Santiago de Compostela, 20 de novembro de 2000.
Alfonso Rueda de Valenzuela
Director xeral de Administración Local
RESOLUCIÓN do 31 de outubro de 2000, da Secretaría Xeral da Consellería de Xustiza, Interior e Relacións Laborais, pola que se lle dá publicidade á resolución do concurso de debuxos entre alumnos de educación primaria e secundaria para a conmemoración do Día da Seguridade e Saúde no Traballo, convocado por Orde do 14 de abril de 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/12/2000

Por Orde do 14 de abril de 2000, da Consellería de Xustiza, Interior e Relacións Laborais (DOG do 28 de abril), convocouse un concurso de debuxos
entre alumnos de educación primaria e secundaria para a conmemoración do Día da Seguridade e Saúde no Traballo o 28 de abril de 2000, co fin de fomentar unha cultura preventiva no eido da sociedade.
De conformidade coa base sétima da convocatoria, as comisións de valoración elevaron os seus informes-propostas, e o conselleiro de Xustiza, Interior e Relacións Laborais resolveu con data do 27 de outubro de 2000.
A base sétima da convocatoria establece que a resolución será publicada no DOG, será inapelable e que se poderán declarar desertos os premios anunciados ou, se é o caso, compartidos.
Polo exposto,
RESOLVO:
Dar publicidade á resolución do conselleiro de Xustiza, Interior e Relacións Laborais en relación co concurso de debuxos entre alumnos de educación primaria e secundaria para a conmemoración do Día da Seguridade e Saúde no Traballo, que ten o seguinte contido:
-Primeiro premio: a Norma Fernández Prieto, alumna de 4º ESO do Colexio IES Moncho Valcárcel da Coruña e a Elvira Coello Díez, alumna do Colexio Las Acacias de Vigo, dotado cada un deles con 50.000 pesetas en material didáctico.
-Segundo premio: compartido, a Rebeca Cancelo Cirado e Nerea Prieto Criado, alumnas de 4º ESO do Colexio IES Moncho Valcárcel da Coruña, e a Iago Lago Rodríguez, alumno do Instituto O Meixoeiro de Vigo, dotado cada un deles con 25.000 pesetas en material didáctico.
-Declarar desertos os premios convocados nas provincias de Lugo e Ourense por non presentarse solicitudes no prazo establecido na orde de convocatoria.
Santiago de Compostela, 31 de outubro de 2000.
María José Cimadevila Cea
Secretaria xeral da Consellería de Xustiza, Interior
e Relacións Laborais
ORDE do 30 de outubro de 2000 pola que se declara de interese galego a Fundación Complejo Residencial y de Servicios San José e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 21/12/2000

Con data do 25 de outubro de 2000 foi publicada no Diario Oficial de Galicia a orde da Consellería da Presidencia e Administración Pública, do 18 de outubro de 2000, pola que se clasifica como benéfico-social a Fundación Complejo Residencial y de
Servicios San José, adscribíndoa á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como fin a atención a persoas maiores, enfermos e necesitados: atención a domicilio, atención en residencia de día e residencia completa e atención en pisos tutelados.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Complejo Residencial y de Servicios San José, ó cumpri-los seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Complejo Residencial y de Servicios San José no Rexistro de Fundacións de Interese Galego, Sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a lle render contas anualmente ó protectorado e xustificar, a través dunha memoria anual, o cumprimento das cargas fundacionais, así como presentarlle o proxecto de orzamento ó protectorado con anterioridade ó inicio do exercicio económico para o que se formula, e debendo solicita-las preceptivas autorizacións do protectorado cando sexan necesarias.
Santiago de Compostela, 30 de outubro de 2000.
José María Hernández Cochón
Conselleiro de Sanidade e Servicios Sociais
ORDE do 29 de novembro de 2000 pola que se fixa o prezo de venda ó público da publicación Límites de Exposición Profesional para Axentes Químicos 2000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/12/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo enténdese co IVE incluído, se é o caso.
Santiago de Compostela, 29 de novembro de 2000.
Antonio Pillado Montero
Conselleiro de Xustiza, Interior e Relacións
Laborais
ANEXO
Título: Límites de Exposición Profesional para Axentes Químicos 2000.
Prezo: 350 pesetas.
RESOLUCIÓN do 28 de novembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000942/2000, interposto por José Luis Martínez Santiago.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/12/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo 01/0000942/2000, interposto por José Luis Martínez Santiago, contra a Resolución do 14 de setembro de 2000, pola que se ordena a publicación do acordo do Consello da Xunta do 13 de setembro de 2000, polo que se aproba a nova relación de postos de traballo da Consellería de Agricultura, Gandería e Política Agroalimentaria.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do
Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 28 de novembro de 2000.
Joaquín López-Rúa Soler
Director xeral da Función Pública
RESOLUCIÓN do 5 de decembro de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 123/2000, interposto por José Luis Martínez Santiago.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/12/2000

A Dirección Xeral da Función Pública recibiu do Xulgado do Contencioso-Administrativo número tres da Coruña providencia pola que se admite a trámite a demanda correspondente ó recurso contencioso-administrativo procedemento abreviado nº 123/2000, interposto por José Luis Martínez Santiago, contra a Orde do 14 de febreiro de 2000, pola que se resolve definitivamente a primeira fase do concurso para a provisión de postos de traballo do corpo facultativo superior da Xunta de Galicia, pertencentes ós servicios veterinarios oficiais da Comunidade Autónoma, convocado pola Orde do 29 de xuño de 1999 (DOG nº 35, do 21 de febreiro de 2000).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número tres da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 5 de decembro de 2000.
Joaquín López-Rúa Soler
Director xeral da Función Pública
ORDE do 5 de decembro de 2000 pola que se declara de interese galego a Fundación Instituto Ferial de A Coruña (Ifeco) e se ordena a súa inscrición na sección do Rexistro de Fundacións de Interese Galego da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 22/12/2000

Con data do 23 de novembro de 2000 publicouse no Diario Oficial de Galicia a orde da Consellería da Presidencia e Administración Pública do 9 de novembro de 2000, pola que se clasifica como de interese industrial a Fundación Instituto Ferial de A Coruña (Ifeco), adscribíndose á Consellería de Industria e Comercio, que exercerá o protectorado plenamente sobre ela.
Esta fundación, de acordo co establecido no artigo 4 dos seus estatutos, ten por obxecto a promoción de actividades comerciais, industriais, agroindustriais, sociais, educacionais e calquera outra que teña por obxecto a promoción e desenvolvemento destes sectores en Galicia, o nivel profesional de tódolos sectores da actividade económica, contribuíndo con isto á elevación do nivel de vida do medio urbano e rural.
Por todo isto, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e 32.3º do Decreto 248/1992, do 18 de xuño, polo que se aproba o réxime de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Instituto Ferial de A Coruña (Ifeco) ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
2. Ordena-la inscrición da Fundación Instituto Ferial de A Coruña (Ifeco) na sección do Rexistro de Fundacións da Consellería de Industria e Comercio para os efectos constitutivos que sinala a Lei 7/1983, do 22 de xuño, do réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor no mesmo día da súa publicación no Diario Oficial de Galicia.
Santiago de Compostela, 5 de decembro de 2000.
Juan Rodríguez Yuste
Conselleiro de Industria e Comercio
CORRECCIÓN de erros.-Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
CONSELLERÍA DE ECONOMÍA E FACENDA — I. DISPOSICIÓNS XERAIS — 27/12/2000

Advertidos erros no citado decreto publicado no Diario Oficial de Galicia nº 238, do día 11 de decembro de 2000, cómpre face-las seguintes correccións:
-Na páxina 16.234:
No terceiro parágrafo, liña 5, onde di: «dependentes doutras administracións», debe dicir: «dependentes ou doutras administracións».
No noveno parágrafo, liña 1, onde di: «O capítulo VI recolle», debe dicir: «O capítulo VI completa».
-Na páxina 16.237:
No primeiro parágrafo, liña 3, onde di: «orzamento», debe dicir: «presuposto».
No punto 4 do artigo 9º, onde di: «interesados ou, se é o caso, os seus representantes que, no prazo de dez días», debe dicir: «interesados que, no prazo de dez días».
-Na páxina 16.241:
No punto 4 do artigo 20º, onde di: «Lei de réxime xurídico das administracións públicas e do procedemento administrativo común», debe dicir: «LRPAC».
ORDE do 14 de decembro de 2000 pola que se convocan axudas á renovación da flota e á modernización dos buques pesqueiros para o exercicio de 2001.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 27/12/2000

A Orde do 14 de xullo de 2000 pola que se establecen as bases e condicións e se regula o proce-
demento de concesión de axudas á renovación da flota e á modernización dos buques pesqueiros prevé, co obxecto de que os investimentos se realicen dentro do ano de concesión da axuda, que a convocatoria anual se fará no exercicio orzamentario anterior, rexida polas bases e condicións establecidas na dita orde e axustándose ó previsto para a tramitación anticipada de expedientes de gasto.
Para tal efecto, esta consellería
DISPÓN:
Artigo 1º.-Convocatoria de axudas.
Convócanse axudas á renovación da flota e á modernización dos buques pesqueiros, que se rexerán polas bases e condicións e de acordo co procedemento establecido na Orde do 14 de xullo de 2000 (DOG do 2 de agosto); o prazo de presentación de solicitudes, de acordo co seu artigo 12 será o de vinte días hábiles contados a partir do seguinte ó da publicación desta convocatoria.
Artigo 2º.-Crédito orzamentario.
As subencións concédense co cargo ó próximo exercicio, de acordo coa normativa reguladora da tramitación anticipada de expedientes de gasto, e condicionada a súa eficacia á existencia de crédito axustado e suficiente unha vez aprobado o orzamento.
Con cargo a aplicación 12.03.723.A.771.0 do orzamento do ano 2001 e cun importe máximo de 449.625.000 pesetas polo que respecta á renovación da flota pesqueira artesanal, e con cargo á aplicación 12.03.723.A.770.0 polo que respecta ó resto da renovación e modernización, cuns importes máximos respectivamente de 4.147.290.250 pesetas e 731.874.750 pesetas.
Disposición derradeira
Esta orde entrará vigor o día seguinte ó da súa publicación no Diario Oficial de Galicia.
Santiago de Compostela, 14 de decembro de 2000.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 4 de decembro de 2000 pola que se ordena a publicación do acordo do Consello da Xunta de Galicia do 1 de decembro de 2000, polo que se declaran municipios turísticos galegos os concellos de Corcubión e Betanzos.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 27/12/2000

O Consello da Xunta de Galicia, na súa reunión do día 1 de decembro de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar municipios turísticos galegos os concellos de Corcubión e Betanzos, pertencentes á provincia da Coruña, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento do disposto no citado artigo, ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 4 de decembro de 2000.
Jesús Pérez Varela
Conselleiro de Cultura, Comunicación
Social e Turismo
RESOLUCIÓN do 27 de novembro de 2000, da Secretaría Xeral para o Deporte, pola que se emprazan as partes interesadas no recurso contencioso-administrativo número 01/0000716/2000, interposto por Club Ski de Vigo e Club de Esquí Artístico de Ourense.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 27/12/2000

Con data do 17 de novembro de 2000, o Comité Galego de Xustiza Deportiva recibe da Sección Primeira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo número 01/0000716/2000 interposto polo Club Ski de Vigo y Club de Esquí Artístico de Ourense contra a resolución do Comité Galego de Xustiza Deportiva con data do 24 de marzo de 2000 sobre diferentes actos do proceso electoral da Federación Galega de Deportes de Inverno.
En consecuencia, esta Secretaría Xeral para o Deporte acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do expediente administrativo á referida sala, o que se lles notifica para xeral coñecemento a tódalas persoas interesadas no procedemento y son emprazadas para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 27 de novembro de 2000.
Eduardo Lamas Sánchez
Secretario xeral para o Deporte
CORRECCIÓN de erros.-Resolución do 3 de novembro de 2000 pola que se ordena a publicación do acordo do Consello da Xunta de Galicia, do 2 de novembro de 2000, polo que se aproba o Plan de racionalización de efectivos do novo edificio administrativo da Xunta de Galicia en Ferrol.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/12/2000

Advertidos erros na citada resolución, publicada no Diario Oficial de Galicia nº 232, o día 30 de
novembro de 2000, cómpre face-las oportunas correccións:
-Na páxina 15.923, no punto 1 do acordo, nas liñas 2 e 3, onde di: «avenida de Vigo», debe dicir: «praza Camilo José Cela».
-Na páxina 15.924, no cadro que figura ó inicio dela e debaixo da Consellería de Familia e Promoción do Emprego, Muller e Xuventude, debe engadirse a seguinte fila:
Consellería
Oficina administrativa
Situación actual
Medio Ambiente
Distrito Forestal I-Ferrol
-Na páxina 15925, no anexo I.B no cadro Servicios Comúns. Funcionarios, nas dúas columnas de «Nome», onde di: «César Arba Bouza. DNI: 32.618.019», debe dicir: «Josefa Martínez Yáñez. DNI: 32.568.956».
CORRECCIÓN de erros.-Orde do 27 de novembro de 2000 pola que se modifica a do 11 de febreiro de 1998, sobre tramitación anticipada de expedientes de gasto.
CONSELLERÍA DE ECONOMÍA E FACENDA — I. DISPOSICIÓNS XERAIS — 05/12/2000

Advertido erro, na devandita orde publicada no Diario Oficial de Galicia, cómpre face-la oportuna corrección:
Na páxina 15.874, primeira alínea da columna dereita, terceira liña, onde di: « ...a línea anterior.», debe dicir: « ...a alínea anterior.».
CORRECCIÓN de erros.-Resolución do 20 de setembro de 2000, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, da acta da comisión negociadora do convenio colectivo do sector de construcción e obras públicas da provincia da Coruña, pola que se acorda aproba-las táboas salariais do ano 2000 e modificacións do convenio colectivo 1999-2001.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/12/2000

Advertidos erros na resolución, publicada no DOG nº 196, do 9-10-2000, cómpre face-las oportunas correccións:
-Na páxina 13.865, na táboa de retribucións, na columna do Nivel II (Titulado superior), en salario día, onde di: «6.040», debe dicir: «6.640».
-Na columna do Nivel III (Titulado medio, xefe admvo. 1ª, xefe secc. org. 1ª), en salario día, onde di: «5.201», debe dicir: «5.291».
-Na columna do Nivel IV (Xefe de persoal, axte. de obra, encargado xral. de fábrica, encargado xeral), en salario mes, onde di: «161.783», debe dicir: «151.783».
-Na columna do Nivel V (Xefe administrativo de 2ª, delineante superior, encargado xeral de obras, xefes de sección de organización científica do traballo de 2ª, xefes de compras), no total anual, onde di: «2.450.831», debe dicir: «2.453.831».
-Na páxina 13.866, na columna do Nivel XIII (Mozos dos recados e pinches de 16 a 18 anos), na Gratificación de Nadal, onde di: «137.507», debe dicir: «111.507».
DECRETO 283/2000, do 21 de novembro, polo que se modifica parcialmente o Decreto 161/1992, do 18 de xuño, polo que se desenvolve o artigo 4 da Lei 4/1992, do 9 de abril, de creación da Academia Galega de Seguridade.
CONSELLERÍA DE XUSTIZA, INTERIOR E RELACIÓNS LABORAIS — I. DISPOSICIÓNS XERAIS — 04/12/2000

O artigo 4.3º c) da Lei 4/1992, do 9 de abril, de creación da Academia Galega de Seguridade, establece que son vocais do Consello Rector da AGS, catro representantes da Xunta de Galicia, designados polo seu Consello entre aqueles que teñan a categoría de director xeral.
No desenvolvemento deste precepto, entre outros, promulgouse o Decreto 161/1992, do 18 de xuño, que no seu artigo 1º designa os devanditos representantes: o secretario xeral de Seguridade, o secretario xeral para a Protección Civil, o secretario xeral técnico da Consellería da Presidencia e Administración Pública e o director xeral da Asesoría Xurídica Xeral.
Tralas sucesivas variacións na estructura orgánica da Xunta de Galicia e na dos seus departamentos, desde o ano 1992, coa creación da Consellería de Xustiza, Interior e Relacións Laborais, e adscrición a esta do organismo autónomo Academia Galega de Seguridade, decretos 287/1993, do 10 de decembro, e 347/1997, do 9 de decembro, Decreto 291/1993, do 11 de decembro, e Decreto 351/1997, do 10 de decembro, modificado polo Decreto 160/2000, así como coa nova estructura orgánica da devandita consellería, establecida no Decreto 161/2000, do 29 de xuño, cómpre realiza-las lóxicas adaptacións e designa-los novos representantes da Xunta de Galicia no Consello Rector da Academia Galega de Seguridade.
En consecuencia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de novembro de dous mil,
DISPOÑO:
Artigo único.-Modifícase o artigo 1 do Decreto 161/1992, do 18 de xuño, polo que se desenvolve o artigo 4 da Lei 4/1992, do 9 de abril, de creación da Academia Galega de Seguridade, que queda redactado como segue:
«Artigo 1º
Os representantes da Xunta de Galicia no Consello Rector da Academia Galega de Seguridade serán:
-A secretaria xeral da Consellería de Xustiza, Interior e Relacións Laborais.
-O director xeral de Interior e Protección Civil.
-O director xeral da Asesoría Xurídica Xeral.
-O director xeral de Montes e Medio Ambiente Natural».
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vinteún de novembro de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 16 de novembro de 2000, da Dirección Xeral de Xustiza, pola que se anuncia a exposición pública das listas definitivas das solicitudes admitidas e excluídas dos programas correspondentes ás axudas do fondo de acción social do ano 2000 para o persoal ó servicio da Administración de xustiza destinado na Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/2000

Rematados os traballos do reparto do fondo de acción social para o ano 2000 e de conformidade co establecido nos puntos 6 e 7 do acordo da comisión paritaria de acción social sobre os criterios de reparto do fondo de acción social para o exercicio 2000 para o persoal ó servicio da Administración de xustiza nesta Comunidade Autónoma, ó que se lle deu publicidade por Resolución do 10 de maio de 2000 da Dirección Xeral de Xustiza e Administración Local (DOG nº 101, do 25 de maio), e unha vez transcorrido o prazo de alegacións previsto no punto segundo da Resolución do 22 de setembro de 2000 pola que se anunciaba a exposición pública das listas provisionais (DOG nº 196, do 9 de outubro), esta dirección xeral
DISPÓN:
Primeiro.-Elevar a definitivas e dar publicidade ás listas definitivas das solicitudes admitidas e excluídas correspondentes ós programas I, II e III: axuda por fillos e estudios de fillos, estudios de funcionarios e axuda a minusválidos respectivamente, que estarán expostas no taboleiro de anuncios da Dirección Xeral de Xustiza, no Tribunal Superior de Xustiza de Galicia, nas audiencias provinciais, nos xulgados decanos e no Servicio de Xerencia.
Segundo.-Que a contía do programa I se verá incrementada polos sobrantes do programa II e III.
Terceiro.-Contra esta resolución que esgota a vía administrativa poderán presentar recurso potestativo de reposición ante a directora xeral de Xustiza no prazo dun mes, ou ser impugnada directamente ante os xulgados do Contencioso-Administrativo da Coruña no prazo de dous meses, ámbolos dous prazos contados a partir do día seguinte ó da publicación da presente resolución, de acordo co previsto no artigo 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común e artigos 14, 25 e 46 da Lei 29/1998, do 23 de xullo, reguladora da xurisdicción contencioso-administrativa.
Santiago de Compostela, 16 de novembro de 2000.
Mª Reyes Carabel Pedreira
Directora xeral de Xustiza
ORDE do 24 de outubro de 2000 pola que se modifica a do 27 de xaneiro de 1998 pola que se regula a obtención do título de graduado escolar mediante a realización de probas extraordinarias.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 21/11/2000

Pola Orde do 27 de xaneiro de 1998 regúlase a obtención do título de graduado escolar mediante a realización das probas extraordinarias.
Tendo en conta que, na actualidade, existen alumnos e alumnas con máis de 16 anos que se encontran desescolarizados sen unha titulación básica, sen poderen continuar estudios en centros ordinarios e que desexan obte-lo título de graduado escolar como titulación básica que lles permita incorporarse ó mundo laboral, é necesario modifica-la Orde do 27 de xaneiro de 1998 pola que se regula a obtención do título de graduado escolar. Por tanto, a Consellería de Educación e Ordenación Universitaria
DISPÓN:
Primeiro.- Modifica-lo artigo 2 número 1º da citada orde, na páxina 2.149 (DOG nº 43, do 4 de marzo de 1998), quedando redactado como segue: «Mentres se sigan convocando as probas extraordinarias de graduado escolar, ata o remate do curso 2001/2002, e co fin de facilita-la superación das referidas probas extraordinarias establecidas na Orde do 27 de xaneiro de 1998, os centros autorizados para impartir ensinanzas de persoas adultas poderán imparti-las ensinanzas conducentes á obtención do título de graduado escolar mediante proba, tanto pola modalidade presencial como a distancia, seguindo os procedementos da avaliación establecidos para estas ensinanzas».
Segundo.- Modifica-lo artigo 3 da citada orde, na páxina 2.150 (DOG nº 43, do 4 de marzo de 1998), nos seguintes termos: «Poderán acceder á realización das probas extraordinarias para a obtención do título de graduado escolar as persoas que cumpran ou teñan cumprido os 16 anos de idade no ano natural anterior ó que estas se celebren e non estiveran escolarizados na educación secundaria obrigatoria no ano en que se realizan as probas».
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 24 de outubro de 2000.
Celso Currás Fernández
Conselleiro de Educación e Ordenación
Universitaria
CORRECCIÓN de erros.-Orde do 3 de outubro de 2000 que modifica a do 7 de maio de 1997, de acreditación e concertación de centros sociosanitarios.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 16/11/2000

Advertidos erros na devandita orde publicada no Diario Oficial de Galicia nº 204, do 20 de outubro de 2000, cómpre face-las seguintes correccións:
Na páxina 14.281, no artigo 4 en virtude do cal se modifica o artigo 5 referente ó procedemento de formalización de concertos, debe suprimirse o seu último parágrafo:
«Os concertos serán formalizados polo conselleiro de Sanidade e Servicios Sociais».
Na páxina 14.283, no artigo 8 conforme o cal se modifica o artigo 8, parágrafo primeiro, referente á facturación dos servicios, onde di: «de acordo coas tarifas que oportunamente se publiquen polo Sergas e serán revisadas anualmente», debe dicir: «de acordo coas tarifas que oportunamente se publiquen pola Consellería de Sanidade e Servicios Sociais».
Na páxina 14.283, na disposición transitoria, onde di: «no momento de publicarse a presente orde adaptaranse no prazo máximo de dous exercicios orzamentarios», debe dicir: «adaptaranse no prazo máximo de dous anos».
ORDE do 30 de outubro de 2000 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 15/11/2000

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os
seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, a Confederación de Empresarios de Galicia acordou a substitución dun dos seus membros suplentes, da súa representación no consello.
A disposición adicional primeira do Decreto 161/2000, do 29 de xuño (DOG do 3 de xullo), polo que se establece a estructura orgánica da Consellería de Xustiza, Interior e Relacións Laborais sinala que a Consellería de Xustiza, Interior e Relacións Laborais exercerá as funcións asignadas á extinta Consellería de Traballo e Benestar Social pola Lei 7/1988, do 12 de xullo, de creación do Consello Galego de Relacións Laborais.
Por todo o exposto, ó abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo único.-Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Marina Graña Bermúdez, en substitución de Irene Bonet González.
Santiago de Compostela, 30 de outubro de 2000.
Antonio Pillado Montero
Conselleiro de Xustiza, Interior e Relacións
Laborais
ORDE do 30 de outubro de 2000 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/11/2000

Os comités éticos de investigación clínica son os encargados de emitir informe de tódolos ensaios clí
nicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996, e os seus membros y nomearanse por orde da Consellería de Sanidade e Servicios Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméanse membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 30 de outubro de 2000.
José María Hernández Cochón
Conselleiro de Sanidade e Servicios Sociais
ANEXO
Novos membros do CEIC de Galicia:
Francisco J. Blanco García.
(Coordinador de Investigación do Complexo Hospitalario Juan Canalejo).
Jesús García Mata.
(FEA da Unidade de Oncoloxía do Complexo Hospitalario de Ourense).
Delicias Muñoz García.
(FEA do Servicio de Neuroloxía do Complexo Hospitalario Xeral-Cíes)
CORRECCIÓN de erros.-Decreto 221/2000, do 13 de setembro, polo que se dispón a substitución dos representantes da Xunta de Goberno da Universidade de Santiago de Compostela no Consello Social desta universidade.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 17/11/2000

Advertido erro no devandito decreto, publicado no Diario Oficial de Galicia nº 190, do 29 de setembro de 2000, cómpre face-la seguinte corrección:
Na páxina 13.590, no artigo 2, onde di: «Ana Consuelo González Pulpeiro, xerente da universidade», debe dicir: «Ana Consuelo Fernández Pulpeiro, xe-
rente da universidade».
ORDE do 30 de outubro de 2000 pola que se dispón o cesamento de membros do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 15/11/2000

Os comités éticos de investigación clínica son os encargados de emitir informe de tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento como membros do Comité Ético de Investigación Clínica de Galicia, creado pola Orde do 11 de xullo de 1996, as persoas que se relacionan no anexo.
Santiago de Compostela, 30 de outubro de 2000.
José Mª Hernández Cochón
Conselleiro de Sanidade e Servicios Sociais
ANEXO
Persoas que cesan como membros do CEIC de Galicia:
José Mel Lorenzo.
Manuel Rubén Rodríguez López.
José Luis García Rodríguez.